PROTOKOL FRA MØDET MANDAG DEN 18. MARTS 2019

(2020/C 334/01)

INDHOLD

Højtideligt åbningsmøde 2

Møde i Den Blandede Parlamentariske Forsamling 2

Den Blandede Parlamentariske Forsamlings sammensætning 2

1. Vedtagelse af dagsordenen (AP102.732) 2

2. Godkendelse af protokollen fra det sidste møde under den 36. samling i Den Blandede Parlamentariske Forsamling 2

3. Meddelelser fra formændene, herunder om afgørelser, der blev truffet på Præsidiets møde den 17. marts 2019 2

4. Redegørelse ved Neven Mimica, medlem af Kommissionen med ansvar for internationalt samarbejde og udvikling, med en statusopgørelse over hans femårige mandatperiode — en opdatering om status i forhandlingerne om en efterfølger til Cotonou og Spotlight-initiativet 3 3

5. Drøftelse med Neven Mimica, medlem af Kommissionen med ansvar for internationalt samarbejde og udvikling — »catch-the-eye« 3

6. Spørgsmål til Kommissionen 3

7. Kommissionens opfølgning på de beslutninger, som blev vedtaget under Den Blandede Parlamentariske Forsamlings 36. samling 4

8. Konsekvenserne af Brexit for AVS-EU-partnerskabet 4

9. Kvindeforum 4

PROTOKOL FRA MØDET MANDAG DEN 18. MARTS 2019

(Mødet åbnet kl. 11.00.)

Højtideligt åbningsmøde

Talere:

Teodor Meleşcanu, Rumæniens udenrigsminister, Joseph Owona Kono, medformand for Den Blandede Parlamentariske Forsamling, Louis Michel, medformand for Den Blandede Parlamentariske Forsamling, og Călin Popescu-Tăriceanu, formand for det rumænske senat.

(Mødet udsat kl. 12.21 og genoptaget kl. 15.02)

FORMAND: Joseph OWONA KONO

Medformand

Møde i Den Blandede Parlamentariske Forsamling

Medformanden bød alle deltagerne velkommen.

Den Blandede Parlamentariske Forsamlings sammensætning

Listen over medlemmer af Den Blandede Parlamentariske Forsamling, som fremsendt af myndighederne i AVS-landene og Europa-Parlamentet, ville blive vedføjet protokollen som bilag.

1. Vedtagelse af dagsordenen (AP102.732)

Dagsordenen vedtoges i den form, der fremgår af denne protokol.

2. Godkendelse af protokollen fra det sidste møde under den 36. samling i Den Blandede Parlamentariske Forsamling

Protokollen fra sidste møde var endnu ikke godkendt. Medmindre medlemmerne fremsatte bemærkninger senest den 19. marts 2019 kl. 10.00, ville protokollen blive anset for at være godkendt.

3. Meddelelser fra formændene, herunder om afgørelser, der blev truffet på Præsidiets møde den 17. marts 2019

Medformanden redegjorde for resultaterne af Præsidiets møde den 17. marts 2019.

Følgende afgørelser blev truffet:

a) De stående udvalg skulle udarbejde følgende betænkninger: Udvalget om Politiske Spørgsmål — Demokrati og respekt for forfatningen i EU-landene og AVS-landene Udvalget om Økonomisk Udvikling, Finanser og Handel — Diversificering af AVS-landenes økonomier: udfordringer og muligheder Udvalget om Sociale Anliggender og Miljø — Nedbringelse af antallet af arbejdsløse unge i AVS-landene og EU-landene

b) Forsamlingens 38. samling ville finde sted fra den 30. november til den 4. december 2019 i Kigali (Rwanda).

c) En undersøgelsesmission til Togo skulle finde sted fra den 31. marts til den 2. april 2019.

Indlæg: Louis H. Straker (Saint Vincent og Grenadinerne).

4. Redegørelse ved Neven Mimica, medlem af Kommissionen med ansvar for internationalt samarbejde og udvikling, med en statusopgørelse over hans femårige mandatperiode — en opdatering om status i forhandlingerne om en efterfølger til Cotonou og Spotlight-initiativet

Neven Mimica, medlem af Kommissionen med ansvar for internationalt samarbejde og udvikling, mindede om betydningen af Cotonou-partnerskabet og gav en opdatering om status i de igangværende forhandlinger om en efterfølger til Cotonouaftalen. Formålet med det fremtidige partnerskab er at skabe en mere strategisk og indflydelsesrig alliance mellem AVS og EU på den internationale scene. Takket være den foreslåede regionale struktur forventes det nye partnerskab at være mere i tråd med de regionale og lokale forhold. Forhandlingerne skrider frem, og den anden forhandlingsrunde forventes at blive afsluttet i april 2019. Kommissæren gav også oplysninger om EU og FN's Spotlight-initiativ, der har til formål at forebygge og gøre en ende på alle former for vold mod kvinder og piger. Kommissæren opfordrede medlemmerne til at hjælpe med at gøre initiativet til en succes.

5. Drøftelse med Neven Mimica, medlem af Kommissionen med ansvar for internationalt samarbejde og udvikling — »catch-the-eye«

Indlæg: Clifford Andre (Seychellerne), Halifa Sallah (Gambia), Michel Kamano (Guinea), Louis H. Straker (Saint Vincent og Grenadinerne), Mathew Sahr Nyuma (Sierra Leone), Pally Iriase (Nigeria), Alpha Ousmane (Burkina Faso), Sangeet Fowder (Mauritius), Ahamada Soukouna (Mali), Louis Michel, Ben Abdallah Banda (Ghana), Oumouri Mmadi Hassani (Comorerne), Sebastian C. Kopulande (Zambia), Jacob Oulanyah (Uganda), Babiker Mohamed Tom Bakhit Dafaalla (Sudan), André Misiekaba (Surinam), Federico Abaga Ondo (Ækvatorialguinea), Siaosi Ofa Ki V. Sovaleni (Tonga), Agathon Rwasa (Burundi), Papa Babou Ndiaye (Senegal), Margaret Kamar (Kenya) og Rick Tchamako Mahe (Vanuatu).

Mange AVS-medlemmer stillede spørgsmål om forhandlingerne om en efterfølger til Cotonouaftalen og udtrykte bekymring over den foreslåede regionale struktur, der blev opfattet som et forsøg på at opløse AVS-gruppen og dens identitet. Der blev anmodet om afklaringer vedrørende den fælles AVS-fond, den fremtidige institutionelle struktur og det fremtidige partnerskabs parlamentariske dimension. Der blev rejst spørgsmål i forbindelse med sammenhængen mellem sikkerhed og udvikling og om situationen i Sahel og G5-landene. Andre spørgsmål vedrørte handel, konsekvenserne af Brexit for AVS-landenes økonomier, skatteforvaltning og EU's politik for innovation og teknologioverførsel.

Kommissær Mimica besvarede spørgsmålene i den rækkefølge, de blev stillet.

6. Spørgsmål til Kommissionen

Der blev i alt stillet 11 spørgsmål til Kommissionen.

Kommissionen havde tidligere besvaret spørgsmålene skriftligt. Kommissær Mimica besvarede tillægsspørgsmålene til følgende oprindelige spørgsmål mundtligt:

Mundtlig forespørgsel nr. 1 af Neena Gill om resultaterne af Afrika-EU-Energipartnerskabet og EU's klimafinansiering til AVS-partnerlandene

Mundtlig forespørgsel nr. 2 af Jo Leinen om inddragelse af AVS-landene i EU's strategi for klimadiplomati

Mundtlig forespørgsel nr. 3 af Enrique Guerrero Salom om fastsættelse af en mindstekapacitet for self-reliance i sundhedssektoren i Den Centralafrikanske Republik, Den Demokratiske Republik Congo og Sydsudan

Mundtlig forespørgsel nr. 5 af Norbert Neuser om EU's Nødtrustfond for Afrika

Mundtlig forespørgsel nr. 7 af Thierry Cornillet (som afløser for Nathalie Griesbeck) om forbindelserne mellem AVS og EU og bekæmpelse af korruption

Mundtlig forespørgsel 8 af Halifa Sallah (Gambia) om bæredygtige eller ansvarlige fiskeriaftaler med AVS-staterne

Mundtlig forespørgsel nr. 9 af Catherine Bearder om gennemførelse af AVS-EU-partnerskabet

Mundtlig forespørgsel nr. 11 af Maria Heubuch (som afløser for Bodil Valero) om situationen i Burundi

Stillerne af spørgsmål nr. 4, 6 og 10 var ikke til stede.

7. Kommissionens opfølgning på de beslutninger, som blev vedtaget under Den Blandede Parlamentariske Forsamlings 36. samling

Kommissær Mimica anførte, at Kommissionen havde fremsendt notater om de beslutninger, der blev vedtaget i Cotonou (Benin) om: bekæmpelse af cyberkriminalitet og ulovlig narkotikahandel; udvikling af små og mellemstore virksomheder (SMV'er) i centrum for den økonomiske omstilling i AVS-landene; bekæmpelse af de destabiliserende virkninger af ulovlig handel med vilde dyr og planter i AVS-landene og fremme af gennemførelsen af den eksterne dimension af EU's handlingsplan mod ulovlig handel med vilde dyr og planter samt uopsættelige spørgsmål om den stigende populismes indvirkning på globaliseringen og om virkningerne af klimaændringer, navnlig på små udviklingsøstater. Disse opfølgende notater blev drøftet på de relevante udvalgsmøder.

8. Konsekvenserne af Brexit for AVS-EU-partnerskabet

Drøftelse uden beslutning med Patricia Scotland, generalsekretær i Commonwealth-sekretariatet

Patricia Scotland, generalsekretær for Commonwealth, hyldede Den Blandede Parlamentariske Forsamling AVS-EU og nævnte det nuværende frugtbare samarbejde mellem AVS-lande og Commonwealth. Hun mindede om, at 40 AVS-medlemmer også var medlemmer af Commonwealth-familien og delte mange ligheder, som f.eks. tætte historiske bånd, sprog og sædvaneret. Hendes indlæg havde fokus på de handelsmæssige konsekvenser af Brexit, som i sidste ende vil afhænge af, hvorledes Det Forenede Kongeriges fremtidige forbindelser med EU bliver. Scotland redegjorde for, hvordan Commonwealth kunne samarbejde med AVS-landene i fremtiden, og nævnte muligheden for at styrke de eksisterende samarbejdsområder og intensivere partnerskabet.

Indlæg: Alpha Ousmane (Burkina Faso), Michael Gahler, Halifa Baboucar Sallah (Gambia), David Martin, Sir Louis Straker (St. Vincent og Grenadinerne), Catherine Bearder, Clifford Andre (Seychellerne), Mathew Sahr Nyuma (Sierra Leone), Adjedoue Weidou (Tchad), Joachim Zeller, Jomo Mfanawemakhosi Dlamini (Kongeriget Eswatini), Neena Gill, Pedro Silva Pereira, Julie Ward, Mauricia Thomas-Francis (Saint Lucia), Sebastian C. Kopulande (Zambia) og Jo Leinen.

Flere AVS-medlemmer udtrykte bekymring over, hvilke konsekvenserne Brexit ville få for handelen, eksporten af varer fra AVS-landene og for oprindelsesregler. Der blev også rejst spørgsmål om konsekvenserne af Brexit for de finansielle midler, der afsættes i henhold til bestemmelserne om udvikling og teknisk bistand.

9. Kvindeforum

Julie Ward, medformand for forummet, redegjorde for konklusionerne, der fokuserede på bekæmpelse af handel med kvinder og piger i Europa og AVS-landene. Medlemmerne blev orienteret om den særlige situation i Rumænien, hvor stadig flere kvinder og piger bliver handlet til sexbranchen, tvangsarbejde og med henblik på organhandel. Til trods for at der findes en passende lovgivningsmæssig ramme, har de rumænske myndigheder svært ved at bekæmpe de kriminelle bander, der er involveret i denne form for menneskehandel. Det blev foreslået, at emnet blev drøftet yderligere inden for rammerne af det politiske eller sociale udvalg.

Indlæg: Halifa Baboucar Sallah (Gambia), Tulia Ackson (Tanzania).

(Mødet hævet kl. 18.43)